Dette var vårt første møte med airbnb og ble en svært positiv opplevelse. Leiligheten valgte vi grunnet beliggenhet siden vi kom med båt fra Oslo og ville ha noe som var i gåavstand. Louise er en svært hyggelig vert og kommunikasjonen med henne fungerte godt både før og under oppholdet! Vi ble lett enige om tidspunkter og andre saker. Leiligheten var akkurat som forventet. Vi var første barnefamilie som bodde hos henne (med barn på 1 og 4år). Vi brukte bare 10 min på å gjøre leiligheten barnesikker for ettåringen. Nabolaget er stille og vi hadde ingen problemer med å legge ungene om kvelden. De sov til syv tre morgener på rad og ble ikke forstyrret av naboer eller bråk utenfra. Det kan nevnes at Louise ikke har full solskjerming i leiligheten så om man må ha det helt mørkt så kan tidlig leggetid for barn kanskje være litt vanskelig på sommeren.